system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Petreștii de Sus, Cluj?
assistant
Petreștii de Sus (denumirea veche Petridul de Sus; în ) este un sat în comuna Petreștii de Jos din județul Cluj, Transilvania, România.

Istoric 
În satul Petreștii de Sus s-au făcut mai multe descoperiri arheologice. În ograda unui locuitor a fost descoperit un disc de gresie de mărime neobișnuită (1,2 m diametru și 20 cm grosime) a cărui utilitate nu a fost stabilită. Se presupune că a servit ca unealtă de cult din rotunda muntelui Petrid, în locul unde au fost invocate divinități prielnice vânătorii, vieții și norocului.

Zidul natural de piatră care se opune escaladării muntelui poartă numele “Piatra Corbului”. Se presupune că numele provine din heraldica geto-dacică, corbul constituind în spiritualitatea geto-dacică un simbol al legăturii cu puterile divine, cu zeii.
           
Urmele prezenței romane în acest sat sunt atestate și de descoperirile făcute lângă drumul spre Borzești, în Cermei, La Cărămidă și Pietrosu: substrucții de clădiri de piatră din epoca romană, fragmente ceramice etc.

Prima atestare a satului este din 1401, iar apoi din 1470 ca Felsewolahpetherd.

Pe Harta Iosefină a Transilvaniei din 1769-1773 (Sectio 109), satul Petreștii de Sus apare sub numele de F. Peterd. La est de sat pe hartă este marcat prin semnul π locul public de pedepsire a delicvenților în perioada medievală.

Situri arheologice (monumente istorice) 
Următoarele obiective au fost înscrise pe Lista monumentelor istorice din județul Cluj, elaborată de Ministerul Culturii din România în anul 2015:
 Tumulii preistorici din punctul “Dealul Bisericii”.
 Așezarea fortificată preistorică din punctul “La Biserică”.
 Situl arheologic din punctul “La Pădure” (epoca bronzului).
 Situl arheologic din punctul “Terasa de lângă școală și casa parohială”.
 Așezarea romană (sec. II-III) din punctele “Cernei”, Cărămida” și “Pietrosul”.

Lăcașuri de cult 
 Vechea Mănăstire a Petridului.
 Noua Mănăstire a Petridului, cu hramul „Schimbarea la Față” (înființată în 1998-2000). Mănăstire de călugări ortodocși.

Personalități 
 Augustin Rațiu (7.07.1884, Petreștii de Sus, jud. Cluj – 2.11.1970, Turda), avocat, tatăl deputatului Ion Rațiu, membru de onoare al ASTREI.
 Eugen Mezei (1882 - 1966), deputat în Marea Adunare Națională de la Alba Iulia1918, avocat și scriitor.

Demografie 
De-a lungul timpului populația localității a evoluat astfel:

Bibliografie 
 
 
 Valentin Vișinescu, Vasile Lechințan, Petreștii de Jos - Studiu monografic, Editura Casa Cărții de Știință, Cluj-Napoca, 2002, ISBN 973-686-324-7
 C. Pantelimon, Schiță monografică a satului Petreștii de Sus, în Ogorul Școalei, 1934-1936
 Valentin Vișinescu, Școala și biserica din Petreștii de Sus - factor de civilizație și perenitate, în Arieșul, nr. 10, 1996
 Valentin Vișinescu, Mănăstirea Schimbarea la Față - Petreștii de Sus, Editura Casa Cărții de Știință, Cluj-Napoca, 2007, ISBN 978-973-133-070-9

Vezi și 
 Vechea Mănăstire a Petridului
 Mănăstirea Cheile Turzii
 Cheile Turzii
 Lista monumentelor istorice din județul Cluj

Galerie de imagini

Legături externe 

 Repertoriul așezărilor rurale din Dacia romană
 Harta zonei

Note 

Petreștii de Sus, Petreștii de Jos
Petreștii de Sus, Petreștii de Jos
Petreștii de Sus, Petreștii de Jos